分类：社会民生-军事
问题：轻骑兵克重骑兵还有步兵克轻重骑兵的东西请大家赐教，比较急用，大家? 
回答：……敌人始至，行阵未定，前後不属，陷其前骑，击其左右，敌人必走。敌人行阵整齐坚固，士卒欲斗。吾骑翼而勿去，或驰而往，或驰而来，其疾如风，其暴如雷，白昼而昏，数更旌旗，变易，其军可克。敌人行阵不固，士卒不斗。薄其前後，猎其左右，翼而击之，敌人必惧。敌人暮欲归舍，三军恐骇，翼其两旁，疾击其後，薄其垒口，无使得入，敌人必败。敌人无险阻保固，深入长驱，绝其粮道，敌人必饥。地平而易，四面见敌，车骑陷之，敌人必乱。敌人奔走，士卒散乱，或翼其两旁，或掩其前後，其将可擒。敌人暮返，其兵甚众，其行阵必乱；令我骑十而为队，百而为屯，车五而为聚，十而为群，多设旌旗，杂以强弩；或击其两旁，或绝其前後，敌将可虏。此骑之十胜也。…………凡以骑陷敌而不能破阵；敌人佯走，以车骑返击我後，此骑之败地也。追北踰险，长驱不止；敌人伏我两旁，又绝我後，此骑之围地也。往而无以返，入而无以出，是谓陷於天井、顿於地穴，此骑之死地也。所从入者隘，所从出者远；彼弱可以击我强，彼寡可以击我众，此骑之没地也。大涧深谷，翳荟林木，此骑之竭地也。左右有水，前有大阜，後有高山；三军战於两水之间，敌居表里，此骑之艰地也。敌人绝我粮道，往而无以返，此骑之困地也。污下沮泽，进退渐洳，此骑之患地也。左有深沟，右有坑阜，高下如平地，进退诱敌，此骑之陷地也。此九者，骑之死地也。明将之所以远避，?将之所以陷败也。…………步兵与车骑战者，必依丘陵险阻，长兵强弩居前，短兵弱弩居後，更发更止。敌之车骑虽众而至，坚阵疾战，材士强弩以备我後。…………我士卒为行马、木蒺藜，置牛马队伍，为四武冲阵；望敌车骑将来，均置蒺藜；掘地匝後，广深五尺，名曰命笼。人操行马进步，阑车以为垒，推而前後，立而为屯；材士强弩，备我左右。然後令我三军，皆疾战而不解。……